text: মোহাম্মদ মুমিথ আহমেদ (জন্ম:১৮ই জানুয়ারি  ১৯৮৪) একজন বাংলাদেশী বংশোদ্ভুত ব্রিটিশ র‍্যাপার, গায়ক, নর্তক, প্রযোজক ও গীতিকার। তিনি তার মঞ্চনাম মামজি স্ট্রেনজার নামে জনপ্রিয় । তার প্রথম একক সঙ্গীত 'ওয়ান মোর ড্যান্স'। এটা রিশি রিচের প্রযোজনায় প্রকাশিত হয়েছিল। তার দ্বিতীয় একক সঙ্গীত 'শো গার্ল' যা তার প্রথম অ্যালবাম ২০১০ সালের 'ফ্লাই উয়িথ মি' তে অন্তর্গত, ২০০৯ সালে ইউকে এএমএতে পরিবেশন করে।
  
  প্রাথমিক জীবন 
  মামজি স্ট্রেনজার পূর্ব লন্ডনের প্লাইস্টোতে বেড়ে ওঠেন। তার পরিবারের ৬ সদস্যের মধ্যে তার অবস্থান দ্বিতীয়। মাত্র ১১ বছর বয়সে সে সংগীতের প্রতি আকৃষ্ট হয়ে ওঠে ও তার ভাইয়ের সংগীত সংগ্রহের প্রতি অনুরক্ত হয়ে তিনি তাঁর সঙ্গীতপেশা শুরু করেন। ২০০০ সালে ইউকে গ্যারেজের মাধ্যমে ও পাইরেট রেডিও-এর সাথে কাজ করেন ২০০৩ সাল পর্যন্ত । এরপর তিনি সেখানে নিজেকে একজন বহিরাগত মনে করতে থাকেন ও পাইরেট রেডিও ত্যাগ করেন। এখান থেকে তার মঞ্চের নামটা এসেছে।
  
  সংগীত জীবন 
  তার একজন বন্ধু তার ডেমো টেপ পাঠানোর পর বিবিসি এশিয়ান নেটওয়ার্কের ২০০৫ সালের 'আনসাং' প্রতিযোগিতার তিনি  তার গান 'জাম্প আপ' পরিবেশন করে তিনজন চূড়ান্ত প্রতিযোগীর একজন হয়েছিলেন। মামজি আরো গান রেকর্ড করেন- 'নো ইউ ওয়ানা ড্যান্স' ও 'উই গটা গেট গোয়িং'। গানগুলি লন্ডনের সাউথ ব্যাঙ্কের রয়েল ফেস্টিভ্যাল হলে ২০০৮ সালের ইউ কে এশিয়ান মিউজিক পুরস্কারে পরিবেশন করেন। তিনি রিশি রিচের একজন শিষ্যে পরিণত হন। তার গান বিবিসি রেডিও একে ও বিবিসি এশিয়ান নেটওয়ার্কে প্রচারিত হয় ।২০০৮ সালে লন্ডনের বেথনাল গ্রিনের বৈশাখী মেলা ও ২০০৯ সালের কার্ডিফ মেলায় গান পরিবেশন করেন। ২০০৯ সালের নভেম্বরে ওটু এরিনাতে তিনি সিন কিংস্টোনকে সমর্থন করেন।
  
  তথ্যসূত্র
  
  বহিঃসংযোগ 
   
   
  
  বিষয়শ্রেণী:ইংরেজ সঙ্গীতশিল্পী
  বিষয়শ্রেণী:১৯৮৪-এ জন্ম
title: মামজি স্ট্রেনজার